CELEX: 62007CA0485
Language: hu
Date: 2011-05-26 00:00:00
Title: C-485/07. sz. ügy: A Bíróság (első tanács) 2011. május 26-i ítélete (a Centrale Raad van Beroep (Hollandia) előzetes döntéshozatal iránti kérelme) — Raad van bestuur van het Uitvoeringsinstituut werknemersverzekeringen kontra H. Akdas, H. Agartan, Z. Akbulut, M. Bas, K. Yüzügüllüer, E. Keskin, C. Topaloglu, A. Cubuk, S. Sariisik (Az EGK-Törökország társulás — Migráns munkavállalók szociális biztonsága — A lakóhellyel kapcsolatos kikötések eltörlése — Terjedelem — A fogadó tagállam által a jogosultaknak a létminimum biztosítása érdekében folyósított rokkantságinyugdíj-kiegészítés — A nemzeti jogszabály módosítása — Az említett kiegészítés megvonása a jogosult érintett tagállam területén kívüli lakóhelye esetén)

16.7.2011   
            
            
               HU
            
            
               Az Európai Unió Hivatalos Lapja
            
            
               C 211/3
            
         A Bíróság (első tanács) 2011. május 26-i ítélete (a Centrale Raad van Beroep (Hollandia) előzetes döntéshozatal iránti kérelme) — Raad van bestuur van het Uitvoeringsinstituut werknemersverzekeringen kontra H. Akdas, H. Agartan, Z. Akbulut, M. Bas, K. Yüzügüllüer, E. Keskin, C. Topaloglu, A. Cubuk, S. Sariisik
   (C-485/07. sz. ügy) (1)
   
   (Az EGK-Törökország társulás - Migráns munkavállalók szociális biztonsága - A lakóhellyel kapcsolatos kikötések eltörlése - Terjedelem - A fogadó tagállam által a jogosultaknak a létminimum biztosítása érdekében folyósított rokkantságinyugdíj-kiegészítés - A nemzeti jogszabály módosítása - Az említett kiegészítés megvonása a jogosult érintett tagállam területén kívüli lakóhelye esetén)
   2011/C 211/04
   Az eljárás nyelve: holland
   
      A kérdést előterjesztő bíróság
   
   Centrale Raad van Beroep
   
      Az alapeljárás felei
   
   
      Felperes: Raad van bestuur van het Uitvoeringsinstituut werknemersverzekeringen
   
      Alperesek: H. Akdas, H. Agartan, Z. Akbulut, M. Bas, K. Yüzügüllüer, E. Keskin, C. Topaloglu, A. Cubuk, S. Sariisik
   
      Tárgy
   
   Előzetes döntéshozatal iránti kérelem — Centrale Raad van Beroep — A társulási megállapodás 9. cikkének, az 1970. november 23-án Brüsszelben aláírt és a Közösség nevében az 1972. december 19-i 2760/72/EGK tanácsi rendelettel megkötött, jóváhagyott és megerősített társulási megállapodáshoz fűzött kiegészítő jegyzőkönyv (HL L 293., 1. o.; magyar nyelvű különkiadás 11. fejezet, 11. kötet, 41. o.) 59. cikkének és a Társulási Tanácsnak az Európai Közösségek tagállamai szociális biztonsági rendszereinek a török munkavállalókra és családtagjaikra történő alkalmazásáról szóló, 1980. szeptember 19-i 3/80 határozata (HL 1983., C 110., 60. o.) 6. cikke (1) bekezdésének értelmezése — Nemzeti jogszabály, amely a keresőképtelenséggel szembeni biztosítás alapján a létminimum elérése érdekében kiegészítő támogatás nyújtását írja elő — Korlátozás a Hollandián kívüli lakóhely esetén — A visszavonás ütemezése két eltérő időtartamban a lakóhely és az állampolgárság szerint
   
      Rendelkező rész
   
   
               1.
            
            
               Az Európai Közösségek tagállamai szociális biztonsági rendszereinek a török munkavállalókra és családtagjaikra történő alkalmazásáról szóló, 1980. szeptember 19-i 3/80. sz. társulási tanácsi határozat 6. cikke (1) bekezdésének első albekezdése úgy értelmezendő, hogy közvetlen hatálya van, ezért azon török állampolgároknak, akikre e rendelkezés alkalmazandó, joguk van arra a tagállami nemzeti bíróságok előtt közvetlenül hivatkozni az azzal ellentétes belső jogszabályok alkalmazásának kizárása érdekében.
            
         
               2.
            
            
               A 3/80 határozat 6. cikke (1) bekezdésének első albekezdése úgy értelmezendő, hogy az alapügyben szóban forgóhoz hasonló körülmények között azzal ellentétes azon tagállami szabályozás, amely — mint a kiegészítő támogatásokról szóló, 1986. november 6-i törvény (Toeslagenwet) 4a. cikke — megvonja a nemzeti jogszabály alapján biztosított olyan ellátás, mint a rokkantságinyugdíj-kiegészítés kedvezményét a korábbi migráns török munkavállalóktól, ha azok visszatértek Törökországba azután, hogy elvesztették tartózkodási jogukat a fogadó tagállamban azon körülmény folytán, hogy ott rokkanttá váltak.
            
         
               3.
            
            
               Az Európai Gazdasági Közösség és Törökország közötti társulás létrehozásáról szóló, egyrészről a Török Köztársaság, másrészről az EGK tagállamai és a Közösség által 1963. szeptember 12-én Ankarában aláírt, a Közösség nevében az 1963. december 23-i 64/732/EGK tanácsi határozattal megkötött, jóváhagyott és megerősített megállapodás 9. cikke nem alkalmazandó az alapügyben szóban forgóhoz hasonló helyzetben.
            
         
      (1)  HL C 22., 2008.1.26.